Aragonés campés

O campés ye a parla local aragonesa que se charra en Campo (Ribagorza).

Fonetica
Son muitos os casos de perda d'a -o final que no gosan trobar-se en aragonés cheneral:
Embolic: embolico, embolique.
Sort: suerte.
Corp: cuerpo.
Traball: treballo.
Any: anyo.
Rebós: reposte.
Fet: feito, feto.
Uells: uellos.
cunills: conillos.
Polls: pollos.

Bi ha bel caso de no diftongación d'a Ĕ curta latina, os tres primers los trobamos también en baixo-ribagorzano:
Ben: bien.
Tamé: tamién.
Peus: piez
Terra: tierra. Terra tamién se troba en benasqués.
Pedra: piedra.
Tempo: tiempo.

Bi ha bel caso de no diftongación d'a Ŏ curta latina:
Sort: suerte.
Corp: cuerpo.
Forza: fuerza.

Se conservan mas casos de diftongación debant de Yod que en baixo-ribagorzano.
OCULU > *ollo > uell

O grupo -it- gosa estar castellanizau de fueras de en fet.
Mucho: muito.
Noche: nueit.
Pecho: peito.
Ascuchar /ascuchá/: escuitar, ascuitar.

O diftongo -ie- de -iello ye castellanizau a -illo:
Corrotilla.
Costilla.
Crespillo.

Morfolochía
Articlos definius: el, la, es, las

Se conserva a conchunción contimparatiba mes, como en benasqués y bella zona de Sobrarbe:
MAGIS > mais > mes

Pronombres personals de 1º y 2º personas plurals: nusotros y vusotros.

Morfema personal de 1º persona plural en -m: cantam,

Encara que o present d'o verbo estar tiene diftongo: el ye, tu yes, o pasau imperfecto no en tiene: el eba en cuenta de el yera.

 Lexico especial 

En Campo, las palabras «paíno» y «maína» antes significaban agüelo y agüela,MASCARAY SIN, Bienvenido, Vocabulario del habla de Campo (Ribagorza, Huesca); Prensas Universitarias de Zaragoza + Xordica Editorial. Zaragoza, 2013. ISBN 978-84-96457-87-4 y no pas «padrino» y «madrina» como ye regular en atros parlars vecinos, como en Sobrarbe. Seguntes Bienvenido Mascaray, la substitución d'el significau antigo con las palabras «avuelo» y «avuela» ha feit que s'haiga de meter el posesivo tonico (con articlo) a la expresión «l'avuela mía», cuan antes no el teniba que llevar, pa que asinas no s'entivoque con cualsiquier agüela d'el llugar. Cuan se diba «paíno» y «maína» no caleba meter-les posesivo, perque toz entendeban que se referiba cada un a'l suyo. Millor que en veigam un eixemplo:

Yo sempre va conocer a maína con panyuelo negro a la cabeza y saya llarga.

 Conclusions 
Ye una transición entre o benasqués y o baixo-ribagorzano, igual que a Tierra de Campo, Congosto de Ventamillo y Turbón fan de muga entre as dos Ribagorzas, a o norte una Ribagorza Alta de vals mas estreitas, monts altos, selva caducifolia y mas plevia, y a o sud una Ribagorza Baixa con a Val de l'Esera mas ampla y plana, monts mas chicos, y clima y vechetación mediterranios.

 Referencias 

Campes
Categoría:Campo (Uesca)